கேள்வி: சவுக்கு சங்கர் பற்றி விளக்கவும்.
பதில்: சவுக்கு சங்கர் என்பவர் தமிழ்நாட்டைச் சேர்ந்த அரசியல் விமர்சகரும், ஊடகவியலாளரும் ஆவார். அரசியல், சமூக மட்டத்தில் ஏற்படும் பல்வேறு சம்பவங்களைப் பொதுவெளிக்குக் கொண்டுவந்து விவாதப் பொருளாக்கியுள்ளார். சவுக்கு டாட் நெட், சவுக்கு ஆன்லைன் உள்ளிட்ட தளங்களை நடத்திப் பின்னர் சவுக்கு மீடியா என்கிற ஊடகத்தின் தலைமைச் செயல் அதிகாரியாக உள்ளார்.
கேள்வி: சவுக்கு சங்கர் - தனி வாழ்க்கை என்பது என்ன?
பதில்: சவுக்கு சங்கர் என்று அறியப்படும் இவரின் இயற்பெயர் ஆச்சிமுத்து சங்கர். இவரின் தந்தை ஆச்சிமுத்து ஊழல் தடுப்பு மற்றும் கண்காணிப்பு இயக்குநரகம்யில் உதவியாளராகப் பணிபுரிந்து வந்தார். திருநெல்வேலியில் பிறந்து, திருச்சியில், தஞ்சாவூர் உள்ளிட்ட ஊர்களில் சில காலம் படித்து, சென்னையில் குடியேறினார். பத்தாவது வகுப்பு படித்திருந்த நிலையில், 1991 சூன் மாதம் தந்தை மறைவிற்குப் பிறகு கருணை அடிப்படையில் ஊழல் தடுப்பு மற்றும் கண்காணிப்பு இயக்குநரகம் பணியில் சேர்ந்தார். இளநிலை உதவியாளராகப் பணியாற்றி வந்தார்.
கேள்வி: சவுக்கு சங்கர் - பொது வாழ்க்கை குறித்து விரிவாக சொல்லுங்கள்.
பதில்: லஞ்ச ஒழிப்புத்துறையின் இயக்குநர் எஸ். கே. உபாத்தியாய்க்கும் தலைமைச் செயலாளர் எல். கே. திரிபாதிக்குமிடையே நிகழ்ந்த தொலைப்பேசி உரையாடலின் குரல் பதிவை தி டெக்கன் குரோனிக்கள் நாளிதழில் கசியவிட்டதாக இவர் பணியிடை நீக்கம் செய்யப்பட்டார். 2010 இல் தகவல் அறியும் உரிமைச் சட்டம், 2005 மூலம் திரட்டி எழுதிய ஒரு வலைப்பதிவிற்கு இவர் கைது செய்யப்பட்டார். பின்னர் இவர் தனது வலைப்பதிவை சவுக்கு (இணையதளம்) இணையத்தளமாக மாற்றி தொடர்ந்து அரசியல் கருத்துக்களை எழுதி வந்தார். 2014 இல் பிறரை புண்படுத்தும் உள்ளடக்கங்கள் இடம்பெற்றுள்ளதாக தெரிவித்து, சென்னை உயர் நீதிமன்ற நீதிபதி சி.டி. செல்வம் அதற்குத் தடை விதித்தார். அதன் பிறகு பிரபல யூடியூப் அலைவரிசைகளில் அவர் தொடர்ந்து பேட்டி அளித்து வந்தார். 2023 இல் தனியாக சவுக்கு மீடியா என்ற யூட்டியூப் ஊடகத்தைத் தொடங்கி நடத்தி வருகிறார்.
கேள்வி: சவுக்கு சங்கர் - கைதுகள் குறித்து விரிவாக சொல்லுங்கள்.
பதில்: 2008 இல் லஞ்ச ஒழிப்புத் துறையில் தகவல்களைக் கசியவிட்டதற்காக சி.பி.சி.ஐ.டி காவல்துறையால் கைது செய்யப்பட்டு பிணையில் வெளியே வந்தார். 2010 இல் மீண்டும் கைது செய்யப்பட்டுப் புழல் சிறையில் அடைக்கப்பட்டார். 2022 செப்டம்பரில் நீதிமன்ற அவமதிப்பு வழக்கில் இவருக்கு 6 மாதம் சிறை தண்டனை விதித்து சென்னை உயர்நீதிமன்றத்தின் மதுரை கிளை தீர்ப்பளித்தது. அதனால் இவர் கடலூர் மத்திய சிறையில் அடைக்கப்பட்டார். உச்சநீதிமன்ற உத்தரவில் மதுரை உயர் நீதிமன்றம் 2022 நவம்பரில் இவருக்கு பிணையில் விடுவித்தது. காவல்துறையினரைப் பற்றி அவதூறு பரப்பியதாக 2024 மே 4 அன்று கோவை கணினி குற்றம் காவல்துறையினரால் கைது செய்யப்பட்டார். மேலும் இரண்டு தடவை குண்டர் தடுப்புச் சட்டத்தில் கைது செய்யப்பட்டார். பின்னர் 2024 செப்டம்பர் 25 அன்று உச்சநீதிமன்றம் இவர் மீதான குண்டர் தடுப்புச் சட்டத்தை ரத்து செய்ய உத்தரவிட்டது. திரைப்படத் தயாரிப்பாளரொருவரை மிரட்டிப் பணம் பறித்ததாகப் பதியப்பட்ட வழக்கில் 2025 டிசம்பர் 13 அன்று இவர் கைது செய்யப்பட்டார். இது போலி வழக்கு என இவரின் தாயார் தாக்கல் செய்த ஆட்​கொணர்வு மனுவினையடுத்து, அரசுக்குக் கடும் கண்டனம் தெரிவித்து உயர் நீதிமன்றம் இவருக்கு 17 வழக்குகளிலும் நிபந்தனை பிணை வழங்கியது. நீதிமன்ற நிபந்தனைகளை மீறி அப்போதைய அரசை விமர்சனம் செய்து வந்ததால் மீண்டும் ஏப்ரல் 9 2026 இல் குண்டர் சட்டத்தில் சிறையில் அடைக்கப்பட்டார். பின்னர் ச. ஜோசப் விஜய் தலைமையிலான புதிய அரசு குண்டர் சட்டத்தை ரத்து செய்ததால் மே 22 2026 இல் சிறையிலிருந்து விடுவிக்கப்பட்டார்.
கேள்வி: சவுக்கு சங்கர் - முக்கிய வழக்குகள் பற்றி நீங்கள் என்ன அறிந்துள்ளீர்கள்?
பதில்: இவர் யூடியூப் அலைவரிசையில் வெளியிட்ட காணொளியால் லைக்கா தயாரிப்பகம் இவர் மீது அவதூறு வழக்கு தொடர்ந்தது. வழக்கின் தீர்ப்பில், லைகா நிறுவனம் குறித்து அவதூறு கருத்துகளைத் தெரிவிக்க இவருக்கு இடைக்கால தடை விதிக்கப்பட்டது. ஜி ஸ்கொயர் என்ற கட்டுமான நிறுவனம் அளித்த புகாரின் அடிப்படையில், விகடன் இயக்குநர்கள், மாரிதாஸ் மலைச்சாமி மற்றும் இவர் மீது மிரட்டல் மற்றும் மிரட்டி பணம் பறித்தல் உள்ளிட்ட பிரிவுகளின் கீழ் சென்னை காவல்துறையினர் வழக்குப்பதிவு செய்தனர். பின்னர் அதிலிருந்து விடுவிக்கப்பட்டார். ஜி ஸ்கொயர் நிறுவனம் தொடர்பாக இவர் பேசக்கூடாது எனச் சென்னை உயர் நீதிமன்றம் 2022 செப்டம்பரில் தடை விதித்தது. சென்னை உயர் நீதிமன்றம் செந்தில் பாலாஜிக்கு எதிரான கருத்துக்களை இவர் பதிவு செய்வதற்கு இடைக்கால தடை விதித்து உத்தரவிட்டது.
கேள்வி: சவுக்கு சங்கர் - கவனம் பெற்ற செய்திகள் குறித்து விரிவாக சொல்லுங்கள்.
பதில்: 2ஜி அலைக்கற்றை வழக்கு தொடர்பாக கலைஞர் தொலைக்காட்சி இயக்குநர் சரத்குமார் மற்றும் உளவுத்துறை தலைவர் ஜாபர் சேட் தொடர்பான உரையாடலை முதலில் வெளியே கொண்டுவந்தார்.url=https://soundcloud.com/savukku/jaffer-sait-and-sharad-kumar ஜெ. ஜெயலலிதா தொடர்புடைய வழக்கில் நீதிபதி சி.ஆர். குமாரசாமி வழங்கிய தீர்ப்பில் உள்ள பிழைகளை முதலில் சுட்டிக்காட்டினார். தமிழகக் காவல்துறையினரிடம் இருந்த ஆர்டர்லி முறையை இவர் வெளிக் கொண்டுவந்ததன் மூலம் அந்த முறையைத் தடைசெய்தது உயர்நீதிமன்றம்.
கேள்வி: சவுக்கு சங்கர் - எழுதிய நூல்கள் என்பது என்ன?
பதில்: இவர் எழுதிய நூல்கள் பின்வருமாறு. {| class="wikitable" |- !புத்தகம் !! ஆண்டு !! பதிப்பகம் |- |ஊழல் - உளவு - அரசியல் || 2017 || கிழக்கு பதிப்பகம் |- |மோடி மாயை || 2018 || கிழக்கு பதிப்பகம் |- |வேள்வி || 2018 || கிழக்கு பதிப்பகம் |- |இந்தியாவை உலுக்கிய ஊழல்கள் || 2019 || கிழக்கு பதிப்பகம் |- |கேள்வி எண் 17182 || 2023 || கிழக்கு பதிப்பகம் |}
கேள்வி: சவுக்கு சங்கர் - வெளியிணைப்புகள் பற்றி விளக்கவும்.
பதில்: * [https://www.youtube.com/watch?v=sVf6fUVRwUI சவுக்கு சங்கர் குறித்த ஆவணப்படம்] * [https://www.youtube.com/channel/UCh9lzDVfUxgBfIawq7nYpZw சவுக்கு மீடியா] பகுப்பு:தமிழக ஊடகவியலாளர்கள் பகுப்பு:வாழும் மக்கள்